CELEX: 32015D0201
Language: et
Date: 2015-01-27 00:00:00
Title: Nõukogu otsus (EL) 2015/201, 27. jaanuar 2015 , seisukoha kohta, mis võetakse Euroopa Liidu nimel ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelise assotsieerimislepingu alusel moodustatud sanitaar- ja fütosanitaarmeetmete allkomitees, tolli allkomitees ning geograafiliste tähiste allkomitees seoses sanitaar- ja fütosanitaarmeetmete allkomitee, tolli allkomitee ning geograafiliste tähiste allkomitee otsustega oma kodukorra vastuvõtmise kohta

10.2.2015   
               
               
                  ET
               
               
                  Euroopa Liidu Teataja
               
               
                  L 33/19
               
            
         NÕUKOGU OTSUS (EL) 2015/201,
         27. jaanuar 2015,
         seisukoha kohta, mis võetakse Euroopa Liidu nimel ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelise assotsieerimislepingu alusel moodustatud sanitaar- ja fütosanitaarmeetmete allkomitees, tolli allkomitees ning geograafiliste tähiste allkomitees seoses sanitaar- ja fütosanitaarmeetmete allkomitee, tolli allkomitee ning geograafiliste tähiste allkomitee otsustega oma kodukorra vastuvõtmise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelise assotsieerimislepingu (1) (edaspidi „leping”) artiklis 431 on sätestatud lepingu teatavate osade ajutine kohaldamine.
                  
               
                     (2)
                  
                  
                     Nõukogu otsuse 2014/494/EL (2) artiklis 3 on loetletud lepingu sätted, mida kohaldatakse ajutiselt; sealhulgas sätted sanitaar- ja fütosanitaarmeetmete allkomitee, tolli allkomitee ja geograafiliste tähiste allkomitee loomise ja toimimise kohta.
                  
               
                     (3)
                  
                  
                     Lepingu artikli 65 lõike 5 kohaselt võtab sanitaar- ja fütosanitaarmeetmete allkomitee oma kodukorra vastu esimesel koosolekul.
                  
               
                     (4)
                  
                  
                     Lepingu artikli 74 lõike 3 punkti e kohaselt võtab tolli allkomitee vastu oma kodukorra.
                  
               
                     (5)
                  
                  
                     Lepingu artikli 179 lõike 2 kohaselt võtab geograafiliste tähiste allkomitee vastu oma kodukorra.
                  
               
                     (6)
                  
                  
                     Seetõttu on asjakohane määrata kindlaks liidu seisukoht nendes allkomiteedes vastu võetava kodukorra suhtes,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Seisukoht, mis võetakse liidu nimel lepingu artikliga 65 moodustatud sanitaar- ja fütosanitaarmeetmete allkomitees nimetatud allkomitee kodukorra vastuvõtmise suhtes, põhineb käesolevale otsusele lisatud allkomitee otsuse eelnõul.
            
            
               2.   Liidu esindajad sanitaar- ja fütosanitaarmeetmete allkomitees võivad nõustuda väiksemate tehniliste muudatuste tegemisega otsuse eelnõus, ilma et selleks oleks vaja nõukogu täiendavat otsust.
            
         
         
            Artikkel 2
            
               1.   Seisukoht, mis võetakse liidu nimel lepingu artikliga 74 moodustatud tolli allkomitees nimetatud allkomitee kodukorra vastuvõtmise suhtes, põhineb käesolevale otsusele lisatud allkomitee otsuse eelnõul.
            
            
               2.   Liidu esindajad tolli allkomitees võivad nõustuda väiksemate tehniliste muudatuste tegemisega otsuse eelnõus, ilma et selleks oleks vaja nõukogu täiendavat otsust.
            
         
         
            Artikkel 3
            
               1.   Seisukoht, mis võetakse liidu nimel lepingu artikliga 179 moodustatud geograafiliste tähiste allkomitees nimetatud allkomitee kodukorra vastuvõtmise suhtes, põhineb käesolevale otsusele lisatud allkomitee otsuse eelnõul.
            
            
               2.   Liidu esindajad geograafiliste tähiste allkomitees võivad nõustuda väiksemate tehniliste muudatuste tegemisega otsuse eelnõus, ilma et selleks oleks vaja nõukogu täiendavat otsust.
            
         
         
            Artikkel 4
            Käesolev otsus jõustub selle vastuvõtmise kuupäeval.
         
         
            Brüssel, 27. jaanuar 2015
            
               
                  Nõukogu nimel
               
               
                  eesistuja
               
               J. REIRS
            
         
         
            (1)  ELT L 261, 30.8.2014, lk 4.
         
            (2)  Nõukogu 16. juuni 2014. aasta otsus 2014/494/EL ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepingu Euroopa Liidu nimel allkirjastamise ja selle ajutise kohaldamise kohta (ELT L 261, 30.8.2014, lk 1).
      
      
         
            EELNÕU
            ELI JA GRUUSIA SANITAAR- JA FÜTOSANITAARMEETMETE ALLKOMITEE OTSUS nr 1/2015,
            … 2015,
            millega võetakse vastu nimetatud allkomitee kodukord
            ELi JA GRUUSIA SANITAAR- JA FÜTOSANITAARMEETMETE ALLKOMITEE,
            võttes arvesse ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelist assotsieerimislepingut (1) (edaspidi „leping”), eriti selle artiklit 65,
            ning arvestades järgmist:
            
                        (1)
                     
                     
                        Lepingu artikli 431 kohaselt on lepingu teatavaid osi kohaldatud ajutiselt alates 1. septembrist 2014.
                     
                  
                        (2)
                     
                     
                        Lepingu artikli 65 lõike 2 kohaselt arutab sanitaar- ja fütosanitaarmeetmete allkomitee kõiki küsimusi, mis on seotud lepingu IV jaotise („Kaubandus ja kaubandusküsimused”) 4. peatüki („Sanitaar- ja fütosanitaarmeetmed”) rakendamisega.
                     
                  
                        (3)
                     
                     
                        Lepingu artikli 65 lõike 5 kohaselt võtab sanitaar- ja fütosanitaarmeetmete allkomitee vastu oma kodukorra,
                     
                  ON VASTU VÕTNUD KÄESOLEVA OTSUSE:
            
               Artikkel 1
               Võetakse vastu sanitaar- ja fütosanitaarmeetmete allkomitee kodukord, mis on esitatud lisas.
            
            
               Artikkel 2
               Käesolev otsus jõustub selle vastuvõtmise kuupäeval.
            
            
               …,
               
                  
                     Sanitaar- ja fütosanitaarmeetmete allkomitee nimel
                  
                  
                     eesistuja
                  
               
            
            
               (1)  ELT L 261, 30.8.2014, lk 4.
         
         
            
               LISA
               
                  ELi-Gruusia sanitaar- ja fütosanitaarmeetmete allkomitee kodukord
               
               
                  Artikkel 1
                  Üldsätted
                  
                     1.   Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelise assotsieerimislepingu (edaspidi „leping”) artikli 65 lõike 1 kohaselt moodustatud sanitaar- ja fütosanitaarmeetmete allkomitee abistab lepingu artikli 408 lõikes 4 („kaubanduskoosseisus kokkutulnud assotsieerimiskomitee”) sätestatud kaubanduskoosseisus kokkutulnud assotsieerimiskomiteed tema ülesannete täitmisel.
                  
                  
                     2.   Sanitaar- ja fütosanitaarmeetmete allkomitee täidab lepingu artikli 65 lõikes 2 sätestatud ülesandeid kooskõlas IV jaotise 4. peatüki eesmärkidega, mis on loetletud lepingu artiklis 50.
                  
                  
                     3.   Sanitaar- ja fütosanitaarmeetmete allkomiteesse kuuluvad Euroopa Komisjoni ja Gruusia esindajad, kes vastutavad sanitaar- ja fütosanitaarküsimuste eest.
                  
                  
                     4.   Euroopa Komisjoni või Gruusia esindaja, kes vastutab sanitaar- ja fütosanitaarmeetmetega seotud küsimuste eest, tegutseb vastavalt artiklile 2 eesistujana.
                  
                  
                     5.   Kodukorras nimetatud lepinguosalised määratletakse vastavalt lepingu artiklile 428.
                  
               
               
                  Artikkel 2
                  Eesistuja
                  Sanitaar- ja fütosanitaarmeetmete allkomitee eesistujaks on 12 kuu kaupa vaheldumisi lepinguosalised. Esimene ametiaeg algab assotsiatsiooninõukogu esimese koosoleku toimumise kuupäeval ja lõpeb sama aasta 31. detsembril.
               
               
                  Artikkel 3
                  Koosolekud
                  
                     1.   Kui lepinguosalised ei ole kokku leppinud teisiti, tuleb sanitaar- ja fütosanitaarmeetmete allkomitee kokku kolme kuu jooksul pärast lepingu jõustumist ning seejärel ühe lepinguosalise taotluse korral või vähemalt kord aastas.
                  
                  
                     2.   Sanitaar- ja fütosanitaarmeetmete allkomitee koosolekud kutsub kokku eesistuja lepinguosaliste kokkulepitud kuupäeval ja kohas. Kui lepinguosalised ei lepi kokku teisiti, saadab sanitaar- ja fütosanitaarmeetmete allkomitee eesistuja allkomitee liikmetele koosolekukutse hiljemalt 28 kalendripäeva enne koosoleku algust.
                  
                  
                     3.   Võimaluse korral kutsutakse sanitaar- ja fütosanitaarmeetmete allkomitee korraline koosolek kokku aegsasti enne kaubanduskoosseisus kokkutulnud assotsieerimiskomitee korralist koosolekut.
                  
                  
                     4.   Sanitaar- ja fütosanitaarmeetmete allkomitee koosolekuid võib pidada mis tahes kokkulepitud tehnoloogiliste vahendite abil, näiteks video- või audiokonverentsina.
                  
                  
                     5.   Koosolekute vahelisel ajal võib sanitaar- ja fütosanitaarmeetmete allkomitee käsitleda küsimusi kirja teel.
                  
               
               
                  Artikkel 4
                  Delegatsioonid
                  Enne iga koosolekut teavitatakse lepinguosalisi sanitaar- ja fütosanitaarmeetmete allkomitee sekretariaadi kaudu mõlema koosolekul osaleva delegatsiooni kavandatavast koosseisust.
               
               
                  Artikkel 5
                  Sekretariaat
                  
                     1.   Sanitaar- ja fütosanitaarmeetmete allkomitee sekretäridena tegutsevad ühiselt Euroopa Komisjoni ametnik ja Gruusia ametnik, kes täidavad sekretäri ülesandeid ühiselt vastastikuse usalduse ja koostöö vaimus.
                  
                  
                     2.   Kaubanduskoosseisus kokkutulnud assotsieerimiskomitee sekretariaati teavitatakse sanitaar- ja fütosanitaarmeetmete allkomitee kõigist otsustest, arvamustest, soovitustest, aruannetest ja muudest kokkulepitud meetmetest.
                  
               
               
                  Artikkel 6
                  Kirjavahetus
                  
                     1.   Sanitaar- ja fütosanitaarmeetmete allkomiteele adresseeritud kirjavahetus suunatakse ühe või teise lepinguosalise sekretärile, kes omakorda teavitab teist sekretäri.
                  
                  
                     2.   Sanitaar- ja fütosanitaarmeetmete allkomitee sekretariaat tagab, et sanitaar- ja fütosanitaarmeetmete allkomiteele adresseeritud kirjavahetus edastatakse sanitaar- ja fütosanitaarmeetmete allkomitee eesistujale ja saadetakse asjakohasel juhul edasi nagu artiklis 7 osutatud dokumendid.
                  
                  
                     3.   Eesistuja kirjad saadab lepinguosalistele eesistuja nimel sekretariaat. Asjakohasel juhul saadetakse kõnealune kirjavahetus edasi vastavalt artiklile 7.
                  
               
               
                  Artikkel 7
                  Dokumendid
                  
                     1.   Dokumente saadavad edasi sanitaar- ja fütosanitaarmeetmete allkomitee sekretärid.
                  
                  
                     2.   Lepinguosaline edastab oma dokumendid oma sekretärile. Sekretär edastab kõnealused dokumendid teise lepinguosalise sekretärile.
                  
                  
                     3.   Liidu sekretär saadab dokumendid edasi liidu asjaomastele esindajatele ning edastab sellise kirjavahetuse koopia süstemaatiliselt Gruusia sekretärile ja kaubanduskoosseisus kokkutulnud assotsieerimiskomitee sekretäridele.
                  
                  
                     4.   Gruusia sekretär saadab dokumendid edasi Gruusia asjaomastele esindajatele ning edastab sellise kirjavahetuse koopia süstemaatiliselt liidu sekretärile ja kaubanduskoosseisus kokkutulnud assotsieerimiskomitee sekretäridele.
                  
                  
                     5.   Sanitaar- ja fütosanitaarmeetmete allkomitee sekretärid täidavad lepingu artiklis 58 sätestatud teabevahetuse kontaktpunkti ülesandeid.
                  
               
               
                  Artikkel 8
                  Konfidentsiaalsus
                  Kui lepinguosalised ei ole teisiti otsustanud, ei ole sanitaar- ja fütosanitaarmeetmete allkomitee koosolekud avalikud. Kui lepinguosaline esitab sanitaar- ja fütosanitaarmeetmete allkomiteele konfidentsiaalsena tähistatud teavet, käsitleb teine lepinguosaline seda teavet konfidentsiaalsena.
               
               
                  Artikkel 9
                  Koosolekute päevakord
                  
                     1.   Sanitaar- ja fütosanitaarmeetmete allkomitee sekretariaat koostab artikli 10 kohaselt lepinguosaliste ettepanekute põhjal iga koosoleku jaoks esialgse päevakorra ning operatiivjärelduste kavandi. Esialgne päevakord sisaldab punkte, mille päevakorda lisamise taotluse koos asjakohaste dokumentidega on sekretariaat ühelt lepinguosaliselt saanud hiljemalt 21 kalendripäeva enne koosoleku kuupäeva.
                  
                  
                     2.   Esialgne päevakord koos asjaomaste dokumentidega saadetakse artikli 7 kohaselt edasi hiljemalt 15 kalendripäeva enne koosoleku algust.
                  
                  
                     3.   Sanitaar- ja fütosanitaarmeetmete allkomitee kinnitab päevakorra iga koosoleku alguses. Esialgses päevakorras kajastamata punkte võib päevakorda lisada lepinguosaliste nõusolekul.
                  
                  
                     4.   Sanitaar- ja fütosanitaarmeetmete allkomitee eesistuja võib teise lepinguosalise nõusolekul kutsuda sanitaar- ja fütosanitaarmeetmete allkomitee koosolekutele lepinguosaliste muude asutuste esindajaid või valdkonna sõltumatuid eksperte esitama teavet konkreetse teema kohta. Lepinguosalised tagavad, et kõnealused vaatlejad või eksperdid järgivad konfidentsiaalsusnõudeid.
                  
                  
                     5.   Sanitaar- ja fütosanitaarmeetmete allkomitee eesistuja võib pärast lepinguosalistega konsulteerimist lühendada lõigetes 1 ja 2 osutatud tähtaegu, et võtta arvesse konkreetse juhtumi asjaolusid.
                  
               
               
                  Artikkel 10
                  Protokollid ja operatiivjäreldused
                  
                     1.   Sanitaar- ja fütosanitaarmeetmete allkomitee sekretärid koostavad ühiselt iga koosoleku protokolli kavandi.
                  
                  
                     2.   Üldjuhul märgitakse protokolli iga päevakorrapunkti kohta:
                     
                                 a)
                              
                              
                                 koosolekul osalejate, neid saatvate ametnike ja kõigi koosolekul osalevate vaatlejate ja ekspertide nimed;
                              
                           
                                 b)
                              
                              
                                 sanitaar- ja fütosanitaarmeetmete allkomiteele esitatud dokumendid;
                              
                           
                                 c)
                              
                              
                                 seisukohad, mille sanitaar- ja fütosanitaarmeetmete allkomitee on palunud protokolli kanda ning
                              
                           
                                 d)
                              
                              
                                 koosolekul tehtud operatiivjäreldused vastavalt lõikele 4.
                              
                           
                  
                     3.   Protokolli kavand esitatakse sanitaar- ja fütosanitaarmeetmete allkomiteele heakskiitmiseks. See kiidetakse heaks 28 päeva jooksul pärast sanitaar- ja fütosanitaarmeetmete allkomitee iga koosolekut. Kõigile artiklis 7 osutatud adressaatidele saadetakse protokolli koopia.
                  
                  
                     4.   Sanitaar- ja fütosanitaarmeetmete allkomitee eesistujaks oleva lepinguosalise sanitaar- ja fütosanitaarmeetmete allkomitee sekretär koostab iga koosoleku operatiivjärelduste kavandi ja saadab selle lepinguosalistele koos päevakorraga edasi hiljemalt 15 päeva enne järgmist koosolekut. Kui lepinguosalised ei ole teisiti kokku leppinud, ajakohastatakse kõnealust kavandit koosoleku edenedes, ja koosoleku lõppedes võtab sanitaar- ja fütosanitaarmeetmete allkomitee vastu operatiivjäreldused, milles kajastuvad lepinguosaliste kokku lepitud järelmeetmed. Pärast heakskiitmist lisatakse operatiivjäreldused protokollile ning nende rakendamine vaadatakse läbi sanitaar- ja fütosanitaarmeetmete allkomitee järgmistel koosolekutel. Selleks võtab sanitaar- ja fütosanitaarmeetmete allkomitee vastu vormi, mis võimaldab siduda iga tegevuse konkreetse tähtajaga.
                  
               
               
                  Artikkel 11
                  Otsused ja soovitused
                  
                     1.   Sanitaar- ja fütosanitaarmeetmete allkomiteel on lepingu artikli 65 kohaselt õigus võtta vastu otsuseid, arvamusi, soovitusi, aruandeid ja ühismeetmeid. Lepinguosalised võtavad need otsused, arvamused, soovitused, aruanded ja ühismeetmed vastu konsensuse alusel pärast asjaomaste sisemenetluste lõpuleviimist. Otsused on siduvad lepinguosalistele, kes peavad võtma vajalikke meetmeid nende rakendamiseks.
                  
                  
                     2.   Igale otsusele, arvamusele, soovitusele ja aruandele kirjutab alla sanitaar- ja fütosanitaarmeetmete allkomitee eesistuja ning sanitaar- ja fütosanitaarmeetmete allkomitee sekretärid kinnitavad need. Ilma et see piiraks lõike 3 kohaldamist, kirjutab eesistuja kõnealustele dokumentidele alla selle koosoleku ajal, kus asjaomane otsus, arvamus, soovitus või aruanne vastu võeti.
                  
                  
                     3.   Sanitaar- ja fütosanitaarmeetmete allkomitee võib vastu võtta otsuseid, anda soovitusi ja kiita heaks arvamusi või aruandeid kirjaliku menetluse teel pärast asjaomaste sisemenetluste lõpuleviimist, kui lepinguosalised nii kokku lepivad. Kirjalik menetlus koosneb nende sekretäride ametlikust teadete vahetamisest, kes tegutsevad kokkuleppel lepinguosalistega. Sel eesmärgil edastatakse ettepaneku tekst artikli 7 kohaselt ning antakse tähtajaks vähemalt 21 kalendripäeva, mille jooksul tuleb teatavaks teha kõik reservatsioonid või muudatusettepanekud. Pärast lepinguosalistega konsulteerimist võib eesistuja lühendada kõnealust tähtaega, et võtta arvesse konkreetse juhtumi asjaolusid. Kui teksti suhtes on kokku lepitud, kirjutab eesistuja otsusele, arvamusele, soovitusele või aruandele alla ja sekretärid kinnitavad need.
                  
                  
                     4.   Sanitaar- ja fütosanitaarmeetmete allkomitee aktide pealkirjaks on vastavalt „otsus”, „arvamus”, „soovitus” või „aruanne”. Iga otsus jõustub selle vastuvõtmise kuupäeval, kui otsuses ei ole sätestatud teisiti.
                  
                  
                     5.   Otsused, arvamused, soovitused ja aruanded saadetakse edasi lepinguosalistele.
                  
                  
                     6.   Iga lepinguosaline võib otsustada, kas avaldada sanitaar- ja fütosanitaarmeetmete allkomitee otsused, arvamused ja soovitused oma ametlikus väljaandes.
                  
               
               
                  Artikkel 12
                  Aruanded
                  Sanitaar- ja fütosanitaarmeetmete allkomitee annab oma tegevusest ning allkomitee loodud tehniliste töörühmade ja ajutiste töörühmade tegevusest aru kaubanduskoosseisus kokkutulnud assotsieerimiskomiteele. Aruanne esitatakse hiljemalt 25 kalendripäeva enne kaubanduskoosseisus kokkutulnud assotsieerimiskomitee aastakoosolekut.
               
               
                  Artikkel 13
                  Keeled
                  
                     1.   Sanitaar- ja fütosanitaarmeetmete allkomitee ametlikud keeled on inglise ja gruusia keel.
                  
                  
                     2.   Kui ei ole otsustatud teisiti, võtab sanitaar- ja fütosanitaarmeetmete allkomitee oma arutelude aluseks nimetatud keeltes koostatud dokumendid.
                  
               
               
                  Artikkel 14
                  Kulud
                  
                     1.   Lepinguosalised kannavad ise kõik sanitaar- ja fütosanitaarmeetmete allkomitee koosolekutel osalemisega seotud kulud, sealhulgas personali-, sõidu-, elamis-, posti- ja telekommunikatsioonikulud.
                  
                  
                     2.   Koosolekute korraldamise ja dokumentide paljundamisega seotud kulud kannab see lepinguosaline, kes on koosoleku võõrustaja.
                  
                  
                     3.   Kulud, mis on seotud koosolekute suulise ning dokumentide kirjaliku tõlkega inglise ja gruusia keelde või keelest, nagu on osutatud artikli 13 lõikes 1, kannab see lepinguosaline, kes on koosoleku võõrustaja.
                     Suulise ja kirjaliku tõlke kulud muudesse keeltesse või muudest keeltest kannab otseselt seda nõudev lepinguosaline.
                  
               
               
                  Artikkel 15
                  Kodukorra muutmine
                  Kodukorda võib muuta sanitaar- ja fütosanitaarmeetmete allkomitee otsusega vastavalt lepingu artikli 65 lõikele 5.
               
               
                  Artikkel 16
                  Tehnilised töörühmad ja ajutised töörühmad
                  
                     1.   Sanitaar- ja fütosanitaarvaldkonna allkomitee võib kooskõlas lepingu artikli 65 lõikega 6 tehtud otsusega luua asjakohasel juhul tehnilisi töörühmi ja ajutisi töörühmi, sealhulgas teaduslikke rühmi ja eksperdirühmi.
                  
                  
                     2.   Ajutiste töörühmade koosseis ei pruugi piirduda lepinguosaliste esindajatega. Lepinguosalised tagavad, et sanitaar- ja fütosanitaarmeetmete allkomitee loodud töörühmade liikmed järgivad asjakohaseid konfidentsiaalsusnõudeid.
                  
                  
                     3.   Kui lepinguosalised ei ole otsustanud teisiti, töötavad sanitaar- ja fütosanitaarmeetmete allkomitee loodud töörühmad allkomitee alluvuses ja annavad talle aru.
                  
                  
                     4.   Töörühmade koosolekud võivad toimuda vastavalt vajadusele ning neid võib korraldada kas tavakoosolekuna või video- või audiokonverentsina.
                  
                  
                     5.   Sanitaar- ja fütosanitaarmeetmete allkomitee sekretariaadile saadetakse töörühmade tegevusega seotud kogu kirjavahetuse, kõigi dokumentide ja teadaannete koopia.
                  
                  
                     6.   Töörühmadel on õigus esitada sanitaar- ja fütosanitaarmeetmete allkomiteele kirjalikke soovitusi. Soovitused võetakse vastu konsensuse alusel ning esitatakse sanitaar- ja fütosanitaarmeetmete allkomitee eesistujale, kes edastab need vastavalt artiklile 7.
                  
                  
                     7.   Kui käesolevas artiklis ei ole ette nähtud teisiti, kohaldatakse käesolevat kodukorda mutatis mutandis kõigi sanitaar- ja fütosanitaarmeetmete allkomitee loodud tehniliste töörühmade ja ajutiste töörühmade suhtes. Viiteid kaubanduskoosseisus kokkutulnud assotsieerimiskomiteele käsitatakse viidetena sanitaar- ja fütosanitaarmeetmete allkomiteele.
                  
               
            
         
      
      
         
            EELNÕU
            ELi-GRUUSIA TOLLI ALLKOMITEE OTSUS nr 1/2015,
            … 2015,
            millega võetakse vastu nimetatud allkomitee kodukord
            ELi-GRUUSIA TOLLI ALLKOMITEE,
            võttes arvesse ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelist assotsieerimislepingut (1) (edaspidi „leping”), eriti selle artiklit 74,
            ning arvestades järgmist:
            
                        1)
                     
                     
                        Lepingu artikli 431 kohaselt on lepingu teatavaid osi kohaldatud ajutiselt alates 1. septembrist 2014.
                     
                  
                        2)
                     
                     
                        Lepingu artikli 74 kohaselt jälgib tolli allkomitee lepingu IV jaotise („Kaubandus ja kaubandusküsimused”) 5. peatüki („Toll ja kaubanduse soodustamine”) rakendamist ja haldamist.
                     
                  
                        3)
                     
                     
                        Lepingu artikli 74 lõike 3 punkti e kohaselt võtab tolli allkomitee vastu oma kodukorra,
                     
                  ON VASTU VÕTNUD KÄESOLEVA OTSUSE:
            
               Artikkel 1
               Võetakse vastu tolli allkomitee kodukord, mis on esitatud lisas.
            
            
               Artikkel 2
               Käesolev otsus jõustub selle vastuvõtmise kuupäeval.
            
            
               …,
               
                  
                     Tolli allkomitee nimel
                  
                  
                     eesistuja
                  
               
            
            
               (1)  ELT L 261, 30.8.2014, lk 4.
         
         
            
               LISA
               
                  ELi-Gruusia tolli allkomitee kodukord
               
               
                  Artikkel 1
                  Üldsätted
                  
                     1.   Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelise assotsieerimislepingu (edaspidi „leping”) artikli 74 lõike 1 kohaselt moodustatud tolli allkomitee täidab oma ülesandeid vastavalt lepingu artikli 74 lõigetele 2 ja 3.
                  
                  
                     2.   Tolli allkomiteesse kuuluvad Euroopa Komisjoni ja Gruusia esindajad, kes vastutavad tolli ja tolliküsimuste eest.
                  
                  
                     3.   Euroopa Komisjoni või Gruusia esindaja, kes vastutab tolli ja tolliküsimuste eest, tegutseb vastavalt artiklile 2 eesistujana.
                  
                  
                     4.   Kodukorras nimetatud lepinguosalised määratakse vastavalt lepingu artiklile 428.
                  
               
               
                  Artikkel 2
                  Eesistuja
                  Tolli allkomitee eesistujaks on 12 kuu kaupa vaheldumisi lepinguosalised. Esimene ametiaeg algab assotsiatsiooninõukogu esimese koosoleku toimumise kuupäeval ja lõpeb sama aasta 31. detsembril.
               
               
                  Artikkel 3
                  Koosolekud
                  
                     1.   Kui lepinguosalised ei ole kokku leppinud teisiti, tuleb tolli allkomitee kokku kord aastas või ühe lepinguosalise taotluse korral.
                  
                  
                     2.   Tolli allkomitee koosolekud kutsub kokku eesistuja lepinguosaliste kokkulepitud kuupäeval ja kohas. Kui lepinguosalised ei lepi kokku teisiti, saadab tolli allkomitee eesistuja allkomitee liikmetele koosolekukutse hiljemalt 28 kalendripäeva enne koosoleku algust.
                  
                  
                     3.   Tolli allkomitee koosolekuid võib pidada mis tahes kokkulepitud tehnoloogiliste vahendite abil, näiteks video- või audiokonverentsina.
                  
                  
                     4.   Koosolekute vahelisel ajal võib tolli allkomitee käsitleda küsimusi kirja teel.
                  
               
               
                  Artikkel 4
                  Delegatsioonid
                  Enne iga koosolekut teavitatakse lepinguosalisi tolli allkomitee sekretariaadi kaudu mõlema koosolekul osaleva delegatsiooni kavandatavast koosseisust.
               
               
                  Artikkel 5
                  Sekretariaat
                  
                     1.   Tolli allkomitee sekretäridena tegutsevad ühiselt Euroopa Komisjoni ametnik ja Gruusia ametnik, kes vastutavad tolli ja tolliküsimuste eest ning nad täidavad sekretäri ülesandeid ühiselt vastastikuse usalduse ja koostöö vaimus.
                  
                  
                     2.   Lepingu artikli 408 lõikes 4 sätestatud kaubanduskoosseisus kokkutulnud assotsieerimiskomitee („kaubanduskoosseisus kokkutulnud assotsieerimiskomitee”) sekretariaati teavitatakse tolli allkomitee kõigist otsustest, arvamustest, soovitustest, aruannetest ja muudest kokkulepitud meetmetest.
                  
               
               
                  Artikkel 6
                  Kirjavahetus
                  
                     1.   Tolli allkomiteele adresseeritud kirjavahetus suunatakse ühe või teise lepinguosalise sekretärile, kes omakorda teavitab teist sekretäri.
                  
                  
                     2.   Tolli allkomitee sekretariaat tagab, et tolli allkomiteele adresseeritud kirjavahetus edastatakse tolli allkomitee eesistujale ja saadetakse asjakohasel juhul edasi nagu artiklis 7 osutatud dokumendid.
                  
                  
                     3.   Eesistuja kirjad saadab lepinguosalistele eesistuja nimel sekretariaat. Asjakohasel juhul saadetakse kõnealune kirjavahetus edasi vastavalt artiklile 7.
                  
               
               
                  Artikkel 7
                  Dokumendid
                  
                     1.   Dokumente saadavad edasi tolli allkomitee sekretärid.
                  
                  
                     2.   Lepinguosaline edastab oma dokumendid oma sekretärile. Sekretär edastab kõnealused dokumendid teise lepinguosalise sekretärile.
                  
                  
                     3.   Liidu sekretär saadab dokumendid edasi liidu asjaomastele esindajatele ning edastab koopia sellisest kirjavahetusest süstemaatiliselt Gruusia sekretärile. Liidu sekretär saadab lõplike dokumentide koopiad kaubanduskoosseisus kokkutulnud assotsieerimiskomitee sekretäridele.
                  
                  
                     4.   Gruusia sekretär saadab dokumendid edasi Gruusia asjaomastele esindajatele ning edastab sellise kirjavahetuse koopia süstemaatiliselt liidu sekretärile. Gruusia sekretär saadab lõplike dokumentide koopia kaubanduskoosseisus kokkutulnud assotsieerimiskomitee sekretäridele.
                  
               
               
                  Artikkel 8
                  Konfidentsiaalsus
                  Kui lepinguosalised ei ole teisiti otsustanud, ei ole tolli allkomitee koosolekud avalikud. Kui lepinguosaline esitab tolli allkomiteele konfidentsiaalsena tähistatud teavet, käsitleb teine lepinguosaline seda teavet konfidentsiaalsena.
               
               
                  Artikkel 9
                  Koosolekute päevakord
                  
                     1.   Tolli allkomitee sekretariaat koostab lepinguosaliste ettepanekute põhjal iga koosoleku jaoks esialgse päevakorra. Esialgne päevakord sisaldab punkte, mille päevakorda lisamise taotluse koos asjakohaste dokumentidega on sekretariaat ühelt lepinguosaliselt saanud hiljemalt 21 kalendripäeva enne koosoleku kuupäeva.
                  
                  
                     2.   Esialgne päevakord koos asjaomaste dokumentidega saadetakse artikli 7 kohaselt edasi hiljemalt 15 kalendripäeva enne koosoleku algust.
                  
                  
                     3.   Tolli allkomitee kinnitab päevakorra iga koosoleku alguses. Esialgses päevakorras kajastamata punkte võib päevakorda lisada lepinguosaliste nõusolekul.
                  
                  
                     4.   Tolli allkomitee eesistuja võib teise lepinguosalise nõusolekul kutsuda oma koosolekutele lepinguosaliste muude asutuste esindajaid või valdkonna sõltumatuid eksperte esitama teavet konkreetse teema kohta. Lepinguosalised tagavad, et kõnealused vaatlejad või eksperdid järgivad konfidentsiaalsusnõudeid.
                  
                  
                     5.   Tolli allkomitee eesistuja võib pärast lepinguosalistega konsulteerimist lühendada lõigetes 1 ja 2 osutatud tähtaegu, et võtta arvesse konkreetse juhtumi asjaolusid.
                  
               
               
                  Artikkel 10
                  Protokollid ja operatiivjäreldused
                  
                     1.   Tolli allkomitee eesistujaks oleva lepinguosalise tolli allkomitee sekretär koostab iga koosoleku protokolli, sealhulgas operatiivjärelduste kavandi.
                  
                  
                     2.   Protokolli, sh operatiivjärelduste kavand esitatakse tolli allkomiteele heakskiitmiseks. Protokoll kiidetakse heaks 28 päeva jooksul pärast tolli allkomitee iga koosolekut. Kõigile artiklis 7 osutatud adressaatidele saadetakse protokolli koopia.
                  
               
               
                  Artikkel 11
                  Otsused ja soovitused
                  
                     1.   Tolli allkomiteel on lepingu artikli 74 kohaselt õigus võtta vastu praktiline koraldus, meetmed, otsused ja soovitused. Lepinguosalised võtavad kõnealuse praktilise korralduse, meetmed, otsused ja soovitused vastu konsensuse alusel pärast asjaomaste sisemenetluste lõpuleviimist. Otsused on siduvad lepinguosalistele, kes peavad võtma vajalikke meetmeid nende rakendamiseks.
                  
                  
                     2.   Igale otsusele ja soovitusele kirjutab alla tolli allkomitee eesistuja ning tolli allkomitee sekretärid kinnitavad need. Ilma et see piiraks lõike 3 kohaldamist, kirjutab eesistuja kõnealustele dokumentidele alla selle koosoleku ajal, kus asjaomane otsus või soovitus vastu võeti.
                  
                  
                     3.   Tolli allkomitee võib vastu võtta otsuseid ja anda soovitusi kirjaliku menetluse teel pärast asjaomaste sisemenetluste lõpuleviimist, kui lepinguosalised nii kokku lepivad. Kirjalik menetlus koosneb nende sekretäride ametlikust teadete vahetamisest, kes tegutsevad kokkuleppel lepinguosalistega. Sel eesmärgil edastatakse ettepaneku tekst artikli 7 kohaselt ning antakse tähtajaks vähemalt 21 kalendripäeva, mille jooksul tuleb teatavaks teha kõik reservatsioonid või muudatusettepanekud. Pärast lepinguosalistega konsulteerimist võib eesistuja lühendada kõnealust tähtaega, et võtta arvesse konkreetse juhtumi asjaolusid. Kui teksti suhtes on kokku lepitud, kirjutab eesistuja otsusele või soovitusele alla ja sekretärid kinnitavad need.
                  
                  
                     4.   Tolli allkomitee aktide pealkirjaks on vastavalt „otsus” või „soovitus”. Iga otsus jõustub selle vastuvõtmise kuupäeval, kui otsuses ei ole sätestatud teisiti.
                  
                  
                     5.   Otsused ja soovitused saadetakse edasi lepinguosalistele.
                  
                  
                     6.   Iga lepinguosaline võib otsustada, kas avaldada tolli allkomitee otsused, arvamused ja soovitused oma ametlikus väljaandes.
                  
               
               
                  Artikkel 12
                  Aruanded
                  Tolli allkomitee annab kaubanduskoosseisus kokkutulnud assotsieerimiskomiteele aru igal kaubanduskoosseisus kokkutulnud assotsieerimiskomitee korralisel aastakoosolekul.
               
               
                  Artikkel 13
                  Keeled
                  
                     1.   Tolli allkomitee ametlikud keeled on inglise ja gruusia keel.
                  
                  
                     2.   Kui ei ole otsustatud teisiti, võtab tolli allkomitee oma arutelude aluseks nimetatud keeltes koostatud dokumendid.
                  
               
               
                  Artikkel 14
                  Kulud
                  
                     1.   Lepinguosalised kannavad ise kõik tolli allkomitee koosolekutel osalemisega seotud kulud, sealhulgas personali-, sõidu-, elamis-, posti- ja telekommunikatsioonikulud.
                  
                  
                     2.   Koosolekute korraldamise ja dokumentide paljundamisega seotud kulud kannab see lepinguosaline, kes on koosoleku võõrustaja.
                  
                  
                     3.   Kulud, mis on seotud koosolekute suulise ning dokumentide kirjaliku tõlkega inglise ja gruusia keelde või keelest, nagu on osutatud artikli 13 lõikes 1, kannab see lepinguosaline, kes on koosoleku võõrustaja.
                     Suulise ja kirjaliku tõlke kulud muudesse keeltesse või muudest keeltest kannab otseselt seda nõudev lepinguosaline.
                  
               
               
                  Artikkel 15
                  Kodukorra muutmine
                  Kodukorda võib muuta tolli allkomitee otsusega vastavalt lepingu artikli 74 lõike 3 punktile e.
               
            
         
      
      
         
            EELNÕU
            ELi-GRUUSIA GEOGRAAFILISTE TÄHISTE ALLKOMITEE OTSUS nr 1/2015,
            … 2015,
            millega võetakse vastu nimetatud allkomitee kodukord
            ELi-GRUUSIA GEOGRAAFILISTE TÄHISTE ALLKOMITEE,
            võttes arvesse ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelist assotsieerimislepingut (1) (edaspidi „leping”), eriti selle artiklit 179,
            ning arvestades järgmist:
            
                        1)
                     
                     
                        Lepingu artikli 431 kohaselt on lepingu teatavaid osi kohaldatud ajutiselt alates 1. septembrist 2014.
                     
                  
                        2)
                     
                     
                        Lepingu artikli 179 kohaselt jälgib geograafiliste tähiste allkomitee lepingu rakendamist ning toetab lepinguosaliste koostööd ja dialoogi geograafiliste tähiste valdkonnas.
                     
                  
                        3)
                     
                     
                        Lepingu artikli 179 lõike 2 kohaselt võtab geograafiliste tähiste allkomitee vastu oma kodukorra,
                     
                  ON VASTU VÕTNUD KÄESOLEVA OTSUSE:
            
               Artikkel 1
               Võetakse vastu geograafiliste tähiste allkomitee kodukord, mis on esitatud lisas.
            
            
               Artikkel 2
               Käesolev otsus jõustub selle vastuvõtmise kuupäeval.
            
            
               …,
               
                  
                     Geograafiliste tähiste allkomitee nimel
                  
                  
                     eesistuja
                  
               
            
            
               (1)  ELT L 261, 30.8.2014, lk 4.
         
         
            
               LISA
               
                  ELi-Gruusia geograafiliste tähiste allkomitee kodukord
               
               
                  Artikkel 1
                  Üldsätted
                  
                     1.   Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vahelise assotsieerimislepingu (edaspidi „leping”) artikli 179 kohaselt moodustatud geograafiliste tähiste allkomitee abistab lepingu artikli 408 lõikes 4 („kaubanduskoosseisus kokkutulnud assotsieerimiskomitee”) sätestatud kaubanduskoosseisus kokkutulnud assotsieerimiskomiteed tema ülesannete täitmisel.
                  
                  
                     2.   Geograafiliste tähiste allkomitee täidab lepingu artiklis 179 sätestatud ülesandeid.
                  
                  
                     3.   Geograafiliste tähiste allkomiteesse kuuluvad Euroopa Komisjoni ja Gruusia esindajad, kes vastutavad geograafiliste tähistega seotud küsimuste eest.
                  
                  
                     4.   Lepinguosalised määravad delegatsiooni juhi, kes on kontaktisik kõikides geograafiliste tähiste allkomiteega seotud küsimustes.
                  
                  
                     5.   Delegatsioonide juhid tegutsevad geograafiliste tähiste allkomitee eesistujana vastavalt artiklile 2.
                  
                  
                     6.   Mõlema delegatsiooni juhid võivad delegeerida kõik või osa delegatsiooni juhi ülesannetest määratud asetäitjale ja sellisel juhul kehtivad kõik järgnevad viited delegatsiooni juhile samaväärselt ka määratud asetäitja kohta.
                  
                  
                     7.   Kodukorras nimetatud lepinguosalised määratakse vastavalt lepingu artiklile 428.
                  
               
               
                  Artikkel 2
                  Eesistuja
                  Geograafiliste tähiste allkomitee eesistujaks on 12 kuu kaupa vaheldumisi lepinguosalised. Esimene ametiaeg algab assotsiatsiooninõukogu esimese koosoleku toimumise kuupäeval ja lõpeb sama aasta 31. detsembril.
               
               
                  Artikkel 3
                  Koosolekud
                  
                     1.   Kui lepinguosalised ei ole kokku leppinud teisiti, tuleb geograafiliste tähiste allkomitee kokku ühe lepinguosalise taotluse korral vaheldumisi liidus ja Gruusias, ning mitte hiljem kui 90 kalendripäeva jooksul alates taotluse esitamisest.
                  
                  
                     2.   Geograafiliste tähiste allkomitee koosolekud kutsub kokku eesistuja lepinguosaliste kokkulepitud kuupäeval ja kohas. Kui lepinguosalised ei lepi kokku teisiti, saadab geograafiliste tähiste allkomitee eesistuja allkomitee liikmetele koosolekukutse hiljemalt 28 kalendripäeva enne koosoleku algust.
                  
                  
                     3.   Võimaluse korral kutsutakse geograafiliste tähiste allkomitee korraline koosolek kokku aegsasti enne kaubanduskoosseisus kokkutulnud assotsieerimiskomitee korralist koosolekut.
                  
                  
                     4.   Erandkorras võib geograafiliste tähiste allkomitee koosolekuid pidada lepinguosaliste kokkulepitud mis tahes tehnoloogiliste vahendite abil, sealhulgas videokonverentsina.
                  
               
               
                  Artikkel 4
                  Delegatsioonid
                  Enne iga koosolekut teavitatakse lepinguosalisi geograafiliste tähiste allkomitee sekretariaadi kaudu mõlema koosolekul osaleva delegatsiooni kavandatavast koosseisust.
               
               
                  Artikkel 5
                  Sekretariaat
                  
                     1.   Geograafiliste tähiste allkomitee sekretäridena tegutsevad ühiselt Euroopa Komisjoni ametnik ja Gruusia ametnik, kelle nimetavad ametisse delegatsioonide juhid ning kes täidavad sekretäri ülesandeid ühiselt vastastikuse usalduse ja koostöö vaimus.
                  
                  
                     2.   Kaubanduskoosseisus kokkutulnud assotsieerimiskomitee sekretariaati teavitatakse geograafiliste tähiste allkomitee kõigist otsustest, aruannetest ja muudest kokkulepitud meetmetest.
                  
               
               
                  Artikkel 6
                  Kirjavahetus
                  
                     1.   Geograafiliste tähiste allkomiteele adresseeritud kirjavahetus suunatakse ühe või teise lepinguosalise sekretärile, kes omakorda teavitab teist sekretäri.
                  
                  
                     2.   Geograafiliste tähiste allkomitee sekretariaat tagab, et geograafiliste tähiste allkomiteele adresseeritud kirjavahetus edastatakse geograafiliste tähiste allkomitee eesistujale ja saadetakse asjakohasel juhul edasi, nagu artiklis 7 osutatud dokumendid.
                  
                  
                     3.   Eesistuja kirjad saadab lepinguosalistele eesistuja nimel sekretariaat. Asjakohasel juhul saadetakse kõnealune kirjavahetus edasi vastavalt artiklile 7.
                  
               
               
                  Artikkel 7
                  Dokumendid
                  
                     1.   Dokumente saadavad edasi geograafiliste tähiste allkomitee sekretärid.
                  
                  
                     2.   Lepinguosaline edastab oma dokumendid oma sekretärile. Sekretär edastab kõnealused dokumendid teise lepinguosalise sekretärile.
                  
                  
                     3.   Liidu sekretär saadab dokumendid edasi liidu asjaomastele esindajatele ning edastab sellise kirjavahetuse koopia süstemaatiliselt Gruusia sekretärile ja kaubanduskoosseisus kokkutulnud assotsieerimiskomitee sekretäridele.
                  
                  
                     4.   Gruusia sekretär saadab dokumendid edasi Gruusia asjaomastele esindajatele ning edastab sellise kirjavahetuse koopia süstemaatiliselt liidu sekretärile ja kaubanduskoosseisus kokkutulnud assotsieerimiskomitee sekretäridele.
                  
               
               
                  Artikkel 8
                  Konfidentsiaalsus
                  Kui lepinguosalised ei ole teisiti otsustanud, ei ole geograafiliste tähiste allkomitee koosolekud avalikud. Kui lepinguosaline esitab geograafiliste tähiste allkomiteele konfidentsiaalsena tähistatud teavet, käsitleb teine lepinguosaline seda teavet konfidentsiaalsena.
               
               
                  Artikkel 9
                  Koosolekute päevakord
                  
                     1.   Geograafiliste tähiste allkomitee sekretariaat koostab artikli 10 kohaselt lepinguosaliste ettepanekute põhjal iga koosoleku jaoks esialgse päevakorra ning operatiivjärelduste kavandi. Esialgne päevakord sisaldab punkte, mille päevakorda lisamise taotluse koos asjakohaste dokumentidega on sekretariaat ühelt lepinguosaliselt saanud hiljemalt 21 kalendripäeva enne koosoleku kuupäeva.
                  
                  
                     2.   Esialgne päevakord koos asjaomaste dokumentidega saadetakse artikli 7 kohaselt edasi hiljemalt 15 kalendripäeva enne koosoleku algust.
                  
                  
                     3.   Eesistuja ja teise delegatsiooni juht kinnitavad päevakorra iga koosoleku alguses. Esialgses päevakorras kajastamata punkte võib päevakorda lisada lepinguosaliste kokkuleppel.
                  
                  
                     4.   Geograafiliste tähiste allkomitee eesistuja võib teise lepinguosalise nõusolekul kutsuda oma koosolekutele lepinguosaliste muude asutuste esindajaid või valdkonna sõltumatuid eksperte esitama teavet konkreetse teema kohta. Lepinguosalised tagavad, et kõnealused vaatlejad või eksperdid järgivad konfidentsiaalsusnõudeid.
                  
                  
                     5.   Geograafiliste tähiste allkomitee eesistuja võib pärast lepinguosalistega konsulteerimist lühendada lõigetes 1 ja 2 osutatud tähtaegu, et võtta arvesse konkreetse juhtumi asjaolusid.
                  
               
               
                  Artikkel 10
                  Protokollid ja operatiivjäreldused
                  
                     1.   Geograafiliste tähiste allkomitee sekretärid koostavad ühiselt iga koosoleku protokolli kavandi.
                  
                  
                     2.   Üldjuhul märgitakse protokolli iga päevakorrapunkti kohta:
                     
                                 a)
                              
                              
                                 koosolekul osalejate, neid saatvate ametnike ja kõigi koosolekul osalevate vaatlejate ja ekspertide nimed;
                              
                           
                                 b)
                              
                              
                                 geograafiliste tähiste allkomiteele esitatud dokumendid;
                              
                           
                                 c)
                              
                              
                                 seisukohad, mille geograafiliste tähiste allkomitee on palunud protokolli kanda ning
                              
                           
                                 d)
                              
                              
                                 vajaduse korral koosolekul tehtud operatiivjäreldused vastavalt lõikele 4.
                              
                           
                  
                     3.   Protokolli kavand esitatakse geograafiliste tähiste allkomiteele heakskiitmiseks. See kiidetakse heaks 28 päeva jooksul pärast geograafiliste tähiste allkomitee iga koosolekut. Kõigile artiklis 7 osutatud adressaatidele saadetakse protokolli koopia.
                  
                  
                     4.   Geograafiliste tähiste allkomitee eesistujaks oleva lepinguosalise geograafiliste tähiste allkomitee sekretär koostab iga koosoleku operatiivjärelduste kavandi ja saadab selle lepinguosalistele koos päevakorraga edasi hiljemalt 15 päeva enne koosolekut. Kui lepinguosalised ei ole teisiti kokku leppinud, ajakohastatakse kõnealust kavandit koosoleku edenedes, ja koosoleku lõppedes võtab geograafiliste tähiste allkomitee vastu operatiivjäreldused, milles kajastuvad lepinguosaliste kokku lepitud järelmeetmed. Pärast heakskiitmist lisatakse operatiivjäreldused protokollile ning nende rakendamine vaadatakse läbi geograafiliste tähiste allkomitee järgmistel koosolekutel. Selleks võtab geograafiliste tähiste allkomitee vastu vormi, mis võimaldab siduda iga tegevuse konkreetse tähtajaga.
                  
               
               
                  Artikkel 11
                  Otsused
                  
                     1.   Geograafiliste tähiste allkomiteel on õigus teha otsuseid lepingu artikli 179 lõikes 3 ettenähtud küsimustes. Lepinguosalised võtavad need otsused vastu konsensuse alusel pärast asjaomaste sisemenetluste lõpuleviimist. Otsused on siduvad lepinguosalistele, kes peavad võtma vajalikke meetmeid nende rakendamiseks.
                  
                  
                     2.   Igale otsusele kirjutab alla geograafiliste tähiste allkomitee eesistuja ning geograafiliste tähiste allkomitee sekretärid kinnitavad need. Ilma et see piiraks lõike 4 kohaldamist, kirjutab eesistuja kõnealustele dokumentidele alla selle koosoleku ajal, kus asjaomane otsus vastu võeti.
                  
                  
                     3.   Geograafiliste tähiste allkomitee võib vastu võtta otsuseid ja heaks kiita aruandeid kirjaliku menetluse teel pärast asjaomaste sisemenetluste lõpuleviimist, kui lepinguosalised nii kokku lepivad. Kirjalik menetlus koosneb nende sekretäride ametlikust teadete vahetamisest, kes tegutsevad kokkuleppel lepinguosalistega. Sel eesmärgil edastatakse ettepaneku tekst artikli 7 kohaselt ning antakse tähtajaks vähemalt 21 kalendripäeva, mille jooksul tuleb teatavaks teha kõik reservatsioonid või muudatusettepanekud. Pärast lepinguosalistega konsulteerimist võib eesistuja lühendada kõnealust tähtaega, et võtta arvesse konkreetse juhtumi asjaolusid. Kui teksti suhtes on kokku lepitud, kirjutab eesistuja otsusele või aruandele alla ja sekretärid kinnitavad need.
                  
                  
                     4.   Geograafiliste tähiste allkomitee aktide pealkirjaks on vastavalt „otsus” või „aruanne”. Iga otsus jõustub selle vastuvõtmise kuupäeval, kui otsuses ei ole sätestatud teisiti.
                  
                  
                     5.   Otsused saadetakse edasi lepinguosalistele.
                  
                  
                     6.   Iga lepinguosaline võib otsustada, kas avaldada geograafiliste tähiste allkomitee otsused oma ametlikus väljaandes.
                  
               
               
                  Artikkel 12
                  Aruanded
                  Geograafiliste tähiste allkomitee annab kaubanduskoosseisus kokkutulnud assotsieerimiskomiteele oma tegevusest aru selle igal korralisel koosolekul.
               
               
                  Artikkel 13
                  Keeled
                  
                     1.   Geograafiliste tähiste allkomitee ametlikud keeled on inglise ja gruusia keel.
                  
                  
                     2.   Kui ei ole otsustatud teisiti, võtab geograafiliste tähiste allkomitee oma arutelude aluseks nimetatud keeltes koostatud dokumendid.
                  
               
               
                  Artikkel 14
                  Kulud
                  
                     1.   Lepinguosalised kannavad ise kõik geograafiliste tähiste allkomitee koosolekutel osalemisega seotud kulud, sealhulgas personali-, sõidu-, elamis-, posti- ja telekommunikatsioonikulud.
                  
                  
                     2.   Koosolekute korraldamise ja dokumentide paljundamisega seotud kulud kannab see lepinguosaline, kes on koosoleku võõrustaja.
                  
                  
                     3.   Kulud, mis on seotud koosolekute suulise ning dokumentide kirjaliku tõlkega inglise ja gruusia keelde või keelest, nagu on osutatud artikli 13 lõikes 1, kannab see lepinguosaline, kes on koosoleku võõrustaja.
                     Suulise ja kirjaliku tõlke kulud muudesse keeltesse või muudest keeltest kannab otseselt seda nõudev lepinguosaline.
                  
               
               
                  Artikkel 15
                  Kodukorra muutmine
                  Kodukorda võib muuta geograafiliste tähiste allkomitee otsusega vastavalt lepingu artikli 179 lõikele 2.